Νοηματικός Μουσειολογικός Προγραμματισμός έκθεσης με 51 έργα του Θεόφραστου Τριανταφυλλίδη στη Δημοτική Πινακοθήκη Λάρισας – Μουσείο Γ. Ι. Κατσίγρα
Creators: name: Σδράλη, Ελπίδα Αντωνίου
Publisher: name: Aristotle University of Thessaloniki
Year: 2016
Subjects: Μουσειολογία
Έκθεση
Τριανταφυλλίδης
Museology
Exhibition
Triantafyllides

description: Η εργασία μελετά την περίπτωση της έκθεσης “Ο Θεόφραστος Τριανταφυλλίδης και η εποχή του, εξήντα χρόνια από το θάνατό του” και επιχειρεί μία πρόταση νέας έκθεσης με θέμα τον Τριανταφυλλίδη. Ουσιαστικά, αποτελείται από δύο σκέλη: τη μελέτη περίπτωσης και την πρόταση έκθεσης. Η μελέτη περίπτωσης αφορά το χώρο της Δημοτικής Πινακοθήκης Λάρισας – Μουσείο Γ. Ι. Κατσίγρα και την επιστημονική βάση της περιοδικής έκθεσης “Ο Θεόφραστος Τριανταφυλλίδης και η εποχή του, εξήντα χρόνια από το θάνατό του”. Η πρόταση έκθεσης, που λαμβάνει μεγαλύτερη έκταση, γίνεται μέσα από το σύνολο του προτεινόμενου νοηματικού μουσειολογικού προγραμματισμού. Το βασικό ερώτημα και πρόβλημα, που επιχειρείται να απαντηθεί είναι: “Με ποιό τρόπο πρέπει να γίνει η προσέγγιση της τέχνης του Τριανταφυλλίδη, ώστε να δημιουργηθεί μία επιστημονικά τεκμηριωμένη και ενδιαφέρουσα για το κοινό έκθεση;”. Ο νοηματικός προγραμματισμός αποτελεί την απάντηση από μεριάς της γράφουσας σε αυτό το ερώτημα. Ο νοηματικός μουσειολογικός προγραμματισμός χωρίζεται στην προκαταρκτική μελέτη και την προμελέτη. Η προκαταρκτική μελέτη περιλαμβάνει τις εκθεσιακές παραμέτρους για την οργάνωση της έκθεσης Μελετάται, δηλαδή, ο χώρος, ο Κύριος του Έργου και το όραμά του, το προσδοκώμενο κοινό, ο σκοπός και οι επιμέρους στόχοι της έκθεσης. Με βάση αυτές τις παραμέτρους, η εργασία προχωρά στην προμελέτη. Αναλύεται το θεωρητικό πλαίσιο της έκθεσης, η μουσειακή συλλογή, η κεντρική ιδέα και το σκεπτικό, η οργάνωση των ενοτήτων, η ομαδοποίηση των έργων τέχνης στις ενότητες, η επιλογή του κατάλληλου πληροφοριακού υλικού και οι προδιαγραφές απόδοσης για τα εκθέματα, τα κείμενα, το χώρο και τα γραφιστικά. Την προμελέτη ολοκληρώνει ένα ενδεικτικό παράδειγμα για την ανάπτυξη του πληροφοριακού υλικού μίας ενότητας. Τέλος, η παρούσα εργασία περιλαμβάνει παράρτημα με τον κατάλογο των έργων της εκθεσιακής συλλογής, βιβλιογραφία και διαδικτυακές πηγές πληροφόρησης.
description: This dissertation examines the case of the exhibition “Theofrastos Triantafillides and his era• sixty years after his death” and attempts a proposal of a new exhibition with Triantafillides as a subject. Generally, it is divided in two parts: the case study and the exhibition proposal. The case study regards the Municipal Gallery of Larissa – G. I. Katsigras Museum and the scientific basis of the exhibition “Theofrastos Triantafillides and his era• sixty years after his death”. The exhibition proposal, which has a longer extent, consists of the proposed conceptual museological planning. The main question that the dissertation attempts to answer is: "In which way should the Triantafyllides art be approached, so that to create a scientifically based and interesting to the public exhibition?". The conceptual museological planning is the writer's reply to this question. The conceptual museological planning is divided in the preliminary conceptual study and the preliminary conceptual design. The preliminary conceptual study includes the parameters for the organization of the exhibition (space, the project owner and his vision, the expected audience, the purpose and specific objectives of the exhibition). Based on these parameters, the dissertation proceeds to preliminary conceptual design. It analyzes the theoretical framework, the museum collection, the central idea and the concept, organization and grouping of works in the exhibition sections, the selection of informational material and performance specifications for the exhibits, text, space and graphics. The preliminary conceptual design ends with an example for the development of one section's information material. Finally, this dissertation includes an annex of the collection's exhibits, literature and online sources.
description: Σε συνεργασία με το Παιδαγωγικό Τμήμα Δημοτικής Εκπαίδευσης (Πανεπιστήμιο Δυτικής Μακεδονίας)